Tisztelt Szülők!

A Nagyboldogasszony Római Katolikus Gimnázium, Általános Iskola és Alapfokú Művészeti Iskola nevelőtestülete az alábbiakban tájékoztatja Önöket a **2020/2021-as tanévben választható fakultációkról (érettségire felkészítő foglalkozásokról)**. A foglalkozások szervezése pedagógiai programunk, illetve a 20/2012. (VIII. 31.) EMMI rendelet 13. §, 13/A. §, 14. §. és 15. § alapján a következő elvek szerint történik.

A tanulók a következő oldalon feltüntetett foglakozásokból választhatnak az ott olvasható szempontok figyelembe vételével. *Fontos, hogy az általános tagozatra járó tanulóknak* ***1 két órás******foglalkozás*** *választása* ***kötelező****,* mivel így jön ki a rájuk vonatkozó szabályozás szerinti kötelező óraszámuk (51/2012. (XII. 21.) EMMI rendelet).

Az iskola szakmai javaslata, hogy az emelt szintű képzésre csak azok a tanulók jelentkezzenek, akik a 10. év végén az adott tantárgyból **jó vagy jeles**osztályzatot szereznek. Egy-egy csoport minimális **létszáma** a fenntartó által biztosított órakeret függvényében az adott tanév elején kerül meghatározásra. A fakultációs foglalkozás megjelenik bizonyítványban.

Ha a tanulót – kérelmére – felvették a szabadon választott tanítási órára, a tanítási év végéig, vagy, ha a tanítási év vége előtt befejeződik, **az utolsó tanítási óra befejezéséig köteles azon részt venni.** A foglalkozást az értékelés és a minősítés, a mulasztás, továbbá a magasabb évfolyamra lépés tekintetében úgy kell tekinteni, mint a kötelező tanítási órát. A tanulónak – kiskorú tanuló esetén a szülőnek – írásban nyilatkoznia kell arról, hogy a szabadon választott tanítási órákra történő jelentkezés jogkövetkezményeit tudomásul vette (ld. mellékelt jelentkezési lap).

A tanulónak, vagy kiskorú tanuló esetén a szülőnek **írásban kell bejelentenie, ha** a tanuló **a következő tanítási évben már nem kíván részt venni** a szabadon választott tanítási órán, továbbá ha **jelentkezni kíván** a szabadon választott tanítási órára.

A tanuló május 20-áig jelentheti be a tantárgy és a felkészülési szint megválasztásával kapcsolatos döntését. A tanuló a **tanév során egy alkalommal** az igazgató engedélyével **módosíthatja** választását. A módosításra való kérelmet a szülő írásban nyújthatja be az erre a célra rendszeresített formanyomtatványon **félévente egy időszakban** (IX.1-15, és I.15-31).

A 2020/2021-es tanévben választható tanórán kívüli foglalkozások a mellékelt táblázatban olvashatók. Kérjük, hogy a **jelentkezéseket** a következő módok egyikével tegyék meg:

* nyomtatás, 1. (2.) számjegy a foglalkozás(ok)nál, aláírás, szkennelés/fényképezés, mentés a tanuló nevére\_osztályára, visszaküldés a katgim@katgim.hu címre **2020. május 20-ig**
* 1. (2.) számjegy a foglalkozás(ok)nál, mentés a tanuló nevére\_osztályára, visszaküldés a katgim@katgim.hu címre **2020. május 20-ig + aláírva visszahozni 2020. szeptember 1-ig**

2020. április 22.

Varga Bálint

igazgató



**JELENTKEZÉS FAKULTÁCIÓRA (ÉRETTSÉGIRE FELKÉSZÍTŐ FOGLALKOZÁSRA)**

**Nagyboldogasszony Iskolaközpont, 2020/2021-es tanév**

**Név: …………………………………………….… Osztály: 11. ….…….**

Kérjük, írjon „**1**” számjegyet (az elsősorban) választott foglalkozáshoz a „VÁLASZTÁS” oszlopba.

Ha még egy foglalkozást választ, írjon „**2**” számjegyet a megfelelő sor „VÁLASZTÁS” oszlopába.

|  |  |  |  |  |  |  |
| --- | --- | --- | --- | --- | --- | --- |
| **Évfolyam** | **Osz-tály** |  | **Választható tantárgy** | **Heti óraszám** | **Pedagógus** | **VÁLASZTÁS** |
| 11. | a,b |  | magyar EMELT | 2 | Horváth Katalin |  |
| 11. | a,b |  | történelem EMELT | 2 | Ondré Ágnes |  |
| 11. | b |  | angol EMELT (őszig) | 2 | Ács Katalin |  |
| 11. | a,b |  | angol EMELT | 2 | Pozsegovics Gáborné |  |
| 11. | a,b |  | angol KÖZÉP | 2 | Marosi Réka |  |
| 11. | a,b |  | német KÖZÉP | 2 | Dócziné Várdai Renáta |  |
| 11. | a,b |  | biológia KÖZÉP | 2 | Nógrádi Jenő |  |
| 11. | a,b |  | biológia EMELT | 1 | Nógrádi Jenő |  |
| 11. | a,b |  | fizika EMELT | 2 | Csatlós László |  |
| 11. | a,b |  | földrajz KÖZÉP | 2 | Rohánné Pintér Mária |  |
| 11. | a,b |  | földrajz EMELT | 2 | Rohánné Pintér Mária |  |
| 10-12. | a,b |  | informatika KÖZÉP | 2 | Csatlós László |  |
| 10-12. | a,b |  | informatika KÖZÉP | 2 | Francsics Balázs |  |
| 11. | a,b |  | informatika EMELT | 2 | Francsics Balázs / Vég József |  |
| 11. | a,b |  | kémia EMELT | 2 | Dr. Rangits Gábor |  |
| 11. | a,b |  | matematika EMELT | 2 | Fodor Péter |  |

Ezen kívül érettségi felkészítés történhet igény szerint (szakköri keretben is) egyéb tantárgyakból (pl. ének, latin, testnevelés, vizuális kultúra). Igényelt tantárgy: …………………………………………………………………………

A legtöbb fakultációt rögzített sávokban tervezzük megtartani, emiatt azok a tanulók, akik két tantárgyat szeretnének felvenni minden foglalkozást minden foglalkozással nem tudnak majd párosítani.

A meghirdetett foglalkozások a következő szempontok figyelembe vételével indulnak: a tantárgyfelosztás fenntartó általi jóváhagyása, csoportlétszám engedélyezése, tanulói választások, tanári kapacitás, órarendkészítés lehetőségei. A tantárgyakat oktató tanárok változása lehetséges.

A választható foglalkozások szervezésével kapcsolatos tudnivalókat megismertem, a jelentkezés jogkövetkezményeit tudomásul veszem.

2020. május 20.

 ….……………………………………….……. ………………..………………………..

 (tanuló aláírása) (szülő aláírása)